I 1971 begyndte man også at bevare trolleybusser. NESA indstillede som de sidste i Danmark kørslen med dem, og Sporvejshistorisk Selskab overtog en af de sidst leverede, nr. 31 fra 1953.<ref>Thinggaard (1998), s. 72-73.</ref> Desuden overtog man indholdet fra Femvejen [[omformerstation]], der var blevet overflødig ved samme lejlighed.<ref>''Gaver fra NESA'' af Thorkild Ring Hansen. BYtrafik 6/1971, s. 109-110.</ref><ref>''Femvejen omformerstation'' af Thorkild Ring Hansen. BYtrafik 1/1972, s. 4-5.</ref> Fra en børnehave overtog man NESA 2, der var en af de først leverede trolleybusser fra 1927.<ref>Thinggaard (1998), s. 68.</ref> I 1974 overtog man trolleybusbivognen KS 2001 fra 1940. Den var og er uden indretning, men den er den eneste danske bivogn til busser, der er bevaret.<ref>Krog (2018), s. 34, 38.</ref>
Bygninger,_konstruktioner_og_anlæg